Haziq Kamaruddin

Muhammad Haziq Kamaruddin (4 Julai 1993 - 14 Mei 2021) ialah seorang pemanah Malaysia.London2012.com Di Sukan Olimpik Musim Panas 2012, beliau bertanding mewakili negaranya di dalam acara memanah lelaki.

Kehidupan peribadi
Haziq berasal dari Johor Bahru. Beliau merupakan bekas pelajar di Sekolah Sukan Bukit Jalil, kemudian melanjutkan pelajarannya di Universiti Malaya (UM). Beliau berkahwin dengan Shahira Abdul Halim dan pasangan ini tidak dikurniakan anak sehingga kematiannya.

Kematian
Haziq rebah selepas menunaikan solat Subuh pada Hari Raya Aidilfitri kedua di kediamannya di Kajang sebelum dikejarkan ke Hospital Kajang dan disahkan meninggal dunia pada jam 9.37 pagi di usia 27 tahun pada 14 Mei 2021. Semasa bedah siasat dijalankan di hospital, media sosial telah dihujani dengan pelbagai khabar angin yang mengaitkan punca kematiannya dengan pandemik COVID-19 dan program vaksinasi yang mana Haziq telah melengkapkan dua dos suntikan vaksin COVID-19 Pfizer–BioNTech pada 4 Mei, yang diwajibkan bagi atlet dan pegawai dalam persiapan menjelang Sukan Olimpik Musim Panas 2020 yang akan datang. Majlis Sukan Negara (MSN) sebaliknya mengatakan bahawa Haziq disahkan negatif COVID-19. Jenazahnya dibawa ke kampung halaman isterinya di Merlimau, Melaka untuk solat di Surau Al-Taqwa sebelum dikebumikan di Tanah Perkuburan Taman Koperasi Serkam Darat, jam 1.40 pagi mengikut prosedur operasi standard (SOP) COVID-19 Perintah Kawalan Pergerakan (PKP). Kementerian Kesihatan (KKM) akhirnya mengeluarkan kenyataan selepas pengebumiannya, menjelaskan bahawa kematian Haziq tidak berkaitan dengan jangkitan COVID-19 atau vaksinasi dan ia disebabkan oleh komplikasi salur darah jantung tersumbat yang berpunca daripada perubahan aterosklerosis seperti yang ditunjukkan oleh hasil bedah siasat.

Anugerah
Pada 30 Oktober 2012, beliau bersama-sama Pandelela Rinong telah dinobatkan Olahragawan dan Olahragawati Terbaik Sekolah Sukan Bukit Jalil 2012."Pandelela and Haziq are simply the best at sports school", The Star Online, 30 Oktober 2013.

Pada 16 Februari 2013, Sinar Harian melaporkan bahawa Haziq, dipilih untuk menerima anugerah Atlet Remaja Terbaik pada majlis Anugerah Persatuan Penulis-Penulis Sukan Malaysia (SAM)-100 PLUS 2012."Haziq dinobat atlet remaja terbaik SAM-100 Plus 2012", Sinar Harian, 16 Februari 2013.

Rujukan

Pautan luar


Category:Atlet memanah Malaysia
Category:Pemanah lelaki
Category:Pemanah Olimpik Malaysia
Category:Pemanah di Sukan Olimpik Musim Panas 2012
Category:Orang dari Johor
Kategori:Kelahiran 1993
Kategori:Kematian 2021
Kategori:Orang dari Johor Bahru
Kategori:Orang Malaysia berketurunan Melayu
Kategori:Muslim Malaysia
Kategori:Alumni Universiti Malaya